《送杨谏议赴河西节度判官兼呈韩王二侍御》
唐代·熊曜

贤哉征西将，幕府多俊人。筹议秉刀尺，话言在经纶。

先鞭羡之秉，走马辞咸秦。庭论许名实，数公当即真。

行行弄文翰，婉婉光使臣。今者所从谁，不闻歌苦辛。

黄云萧关道，白日惊沙尘。虏寇有时猎，汉兵行复巡。

王师已无战，传檄奉良臣。

作者简介：洪州南昌(今江西南昌)人。玄宗开元间任临清尉，干练有才，曾义释被诬系之囚。与岑参为诗友。事迹散见《元和姓纂》卷一、《封氏闻见记》卷九、《岑嘉州集》卷一。《全唐诗》存诗1首。